
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής δεύτερης κατοικίας 
«Άγιος Κωνσταντίνος» της κοινότητας Νέων Παλατίων (Ν. Ατ-. 
τικής)... 

ΑΠΟΦΑΣΕΙΣ 

"Χαρακτηρισμός ως διατηρητέου του κτιρίου που βρίσκεται επί των 
οδών Ησαΐα και Αριστοτέλους 3 στην πόλη της Λαμίας φερομέ- 
νου ως ιδιοκτησία Βασιλικής Λ. Παπαγιάννη και καθορισμός ει¬ 
δικών όρων και περιορισμών δόμησης. 

ΑΝΑΚΟΙΝΩΣΕΙΣ 

Ανακοίνωση παρακατάθεσης συμπληρωματικής αποζημίωσης από 
αναγκαστική απαλλοτρίωση ρυμοτουμένων ιδιοκτησιών για τη 
δημιουργία κοινόχρηστου χώρου στη Θήβα. 

Ειδοποίηση για παρακατάθεση αποζημίωσης των φερομένων ως 
ιδιοκτητών για την αποζημίωση ρυμοτουμένων κτισμάτων στην 
οδό Παρασκευοπούλου στο Δήμο Νίκαιας.. 

Παρακατάθεση αποζημίωσης για απαλλοτρίωση ρυμοτομουμένων 
ιδιοκτησιών και προσκύρωση τμημάτων στην Τρίπολη στο Ο.Τ. 
34 προς διάνοιξη της περιφερειακής οδού Τριπόλεως και προ¬ 
σκύρωσή αυτών (εδαφικών τμημάτων) στην ιδιοκτησία κληρονό¬ 
μων Παναγιώτου Παπαϊωάννου.. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. (1) 

Έγκριση πολεοδομικής μελέτης της περιοχής δεύτερης κατοικίας 
«Άγιος Κωνσταντίνος» της κοινότητας Νέων Παλατίων (Ν. Αττι¬ 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του από 16.8.1985 Π.Δ/τος «Πολεοδόμηση περιο¬ 
χών δεύτερης κατοικίας μέσα στις ΖΟΕ και σχετικές ρυθμίσεις» (ΦΕΚ 
416/Δ) και ειδικότερα τα άρθρα 1,2 (παρ. Ια,2), 4 και 5 αυτού. 

2. Τις διατάξεις του από 20.8.1985 Π.Δ/τος «Καθορισμός εντός 
της ΖΟΕ Αττικής περιοχών για δεύτερη κατοικία» (ΦΕΚ 456/Δ). 

3. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα τα άρθρα 7 (πάρ. 1) και 42 (παρ. 4). 

4. Τις διατάξεις του Ν. Δ/το?τη? 17.7.1923 «Περί σχεδίων πόλεων 


κλπ» όπως μεταγενέστερα τροποποιήθηκαν και συμπληρώθηκαν και ει¬ 
δικότερα το άρθρο 3. 

5. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρ 6 (παρ. 1), 7,8 και 9 όπως 
τροποποιήθηκαν με το άρθρο 13 του Ν. 1647/1986 «Οργανισμός 

1 Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α). 

1 6. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγραφος 1. 

7. Την υπ’ αριθ. Τ. 1291/1987 απόφαση του Πρωθυπουργού «Σύ- 

2 στάση θέσης Αναπληρωτή Τπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

2 8. Την υπ’ αριθ. Υ. 1436/1987 απόφαση του Πρωθυπουργού «Κα¬ 

θαρισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, Μανόλη Παπαστεφανάκι» (ΦΕΚ 

4 549/Β). 

9. Την υη’ αριθ. 74618/3733/1987 απόφαση του Αναπληρωτή 
. Υπουργού Περιβάλλοντος, Χωροταξίας και Δημοσίων Έργων «Σύ¬ 
νταξη και έγκριση πολεοδομικής μελέτης της περιοχής δεύτερης κατοι¬ 
κίας «Άγιος Κωνσταντίνος» της κοινότητας Νέων Παλατίων (Ν. Αττι¬ 
κής)». 

10. Τις υπ’ αριθ. 45/1986, 61/1986, 50/1987 και 63/1987 
γνωμοδοτήσεις του κοινοτικού συμβουλίου Νέων Παλατίων. 

11. Την υπ’ αριθ. 3/συν. 39η/7.10.87 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος, Νομαρχίας Ανατολι¬ 
κής Αττικής. 

12. Τις απ’ αριθ. 17/1988 και 161/1988 γνωμοδοτήσεις του 
Συμβουλίου της Επικράτειας, με πρόταση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: ' 

Άρθρο 1. 

Εγκρίνεται το πολεοδομικό σχέδιο της διαμορφωμένης περιοχής 
«Άγιος Κωνσταντίνος» της κοινότητας Νέων Παλατίων (Ν. Αττικής) 
της οποίας η χρήση για δεύτερη κατοικία έχει έχει προσδιοριστεί με το 
από 20.8.1985 Π. Δ/γμα (ΦΕΚ 456/Δ) με τον καθορισμό οικοδομή¬ 
σιμων χώρων, οδών, πεζοδρόμων, κοινοχρήστων χώρων, κοινοχρή¬ 
στων πρασίνων, χώρων παιδικής χαράς, πλατείας, στάθμευσης αυτοκι¬ 
νήτων, χώρου πολιτιστικού κέντρου, κοινωνικής πρόνοιας, αθλητικών 
εγκαταστάσεων, όπως οι ρυθμίσεις αυτές φαίνονται στα σχετικά τέσ¬ 
σερα (4) πρωτότυπα διαγράμματα σε κλίμακά 1:100.0 που θεωρήθη- 

καν από τον Προϊστάμενο της Διεύθυνσης Πολεοδομικών Εφαρμογών 
με την υπ’ αριθ. 23344/1988 πράξη του και που συνοπτικά τους αντί¬ 
τυπα δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής «Άγιος Κωνσταντίνος» της κοινότητας Νέων 
Παλατίων της οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3. 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με το στοιχείο Κ επιτρέπεται η·χρήση πολεοδομικού κέ¬ 
ντρου όπως προσδιορίζεται από το άρθρο 4 του από 23.2.1987 Π. Δ/ 
τος (ΦΕΚ 166/Δ) εκτός από εγκαταστάσεις μέσων μαζικών μεταφο¬ 
ρών. 

2. Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίας όπως προσδιορίζεται από το άρθρο 2 του ίδιου ως άνω 
Π. Δ/τος εκτός από: α) κτίρια κοινωνικής πρόνοιας και β) κτίρια πρω¬ 
τοβάθμιας και δευτεροβάθμιας εκπαίδευσης. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), τριών (3), τεσσάρων (4), πέντε (5) μέτρων, έξι 
(6) και δεκαπέντε (15) μέτρων. 

Άρθρο 5. 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση των διαστάσεων της πρόηγουμένης παραγρά¬ 
φου θεωρούνται άρτια και οικοδομήσιμα τα οικόπεδα. 

α. που κατα τη δημοσίευση του παρόντος διατάγματος έχουν: 

- ελάχιστο πρόσωπο: επτά και μισό (7,5) μέτρα 

- ελάχιστο εμβαδόν: διακόσια (200) τ.μ. 

β. που προκύπτουν από την οριστική πράξη εφαρμογής της πολεοδο- 
μικής μελέτης εφόσον έχουν ελάχιστο πρόσωπο δέκα (10) μέτρα και 
ελάχιστο εμβαδόν διακόσια (200) τ.μ. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον: 

α. μέσα στο οικοδομήσιμο τμήμα τους ε'γγράφεται κάτοψη κτιρίου με 
ελάχιστη επιφάνεια σαράντα (40) μ2 και ελάχιστη διάσταση πέντε (5) 
μέτρα και 


β. δε δημιουργήθηκαν από κατάτμηση που έγινε κατά παράβαση 
των διατάξεων του από 22.6.1983 Π. Δ/τος «Καθορισμός ζώνης οικι¬ 
στικού ελέγχου (ΖΟΕ) και κατωτάτου ορίου κατάτμησης σε ολόκληρη 
την εκτός σχεδίου και εκτός ορίων οικισμών προϋφισταμένων του έτους 
1923 περιοχή του Ν. Αττικής» (ΦΕΚ 284/Δ). 

4. Μέγιστο ποσοστό κάλυψης των οικοπέδων: τριάντα τοις εκατό 
(30%) της επιφάνειας τους. 

5. Ο συντελεστής δόμησης ορίζεται ως εξής: 

α. Για το τμήμα τοι* οικοπέδου μέχρι και 500 μ2: τρία δέκατα (0,3). 
β. Για το τμήμα του οικοπέδου άνω των 500 μ2 μέχρι και 1000 μ2 
δύο δέκατα (0,2). 

γ. Για το τμήμα του οικοπέδου άνω των 1000 μ2: ένα δέκατο (0,1). 

6. Μέγιστος αριθμός ορόφων δύο (2) με μέγιστο επιτρεπόμενο ύψος 
των ανεγερθησομένων κτιρίων: επτά και μισό (7,5) μέτρα, το οποίο 
προσαυξάνεται κατά ένα και μισό (1,5) μ. σε περίπτωση κατασκευής 
στέγης με κλίση μέχρι 35%. 

7. Απαγορεύεται η κατασκευή κτιρίων σε υποστηλώματα (ΡΙΕΟ- 
ΤΙ5). 

8. Στα οικόπεδα που έχουν πρόσωπο επί των οδών: Αγίου Κωνστα¬ 
ντίνου, Αγίας Παρασκευής, Πριγκήπου, Βοσπόρου επιβάλλεται η δη¬ 
μιουργία χώρου Στάθμευσης αυτοκινήτων. 

Β. Χώρος αθλοπαιδειών: 

Επιτρέπεται μόνο η κατασκευή βοηθητικών χώρων, αποδυτηρίων 
και αποθηκών με τους εξής όρους και περιορισμούς δόμησης: 

- Μέγιστο ποσοστό κάλυψης: πέντε τοις εκατό (5%) της επιφάνειας του 
χώρου. 

- Μέγιστο επιτρεπόμενο ύψος των κτιρίων τρία (3) μέτρα. 

- Ελάχιστη απόσταση των κτιρίων από τα όριά του γηπέδου επτά (7) 
μέτρα. 

Άρθρο 6. 

Η ισχύς του παρόντος διατάγματος, αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 27 Απριλίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑ) ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠ ΑΣΤΕΦΑΝ ΑΚΙΕ 

ΑΠΟΦΑΣΕΙΣ 


Αριθ. ΟΙΚ. 39843/3799 (2) 

Χαρακτηρισμός ως διατηρητέου του κτιρίου που βρίσκεται επί των 

οδών Ησαΐα και Αριστοτέλους 3 στην πόλη της Λαμίας φερομένου 

ως .ιδιοκτησία Βασιλικής Λ. Παπαγιάννη και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη:, 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και Πε¬ 
ριβάλλοντος (ΦΕΚ 767/Β/83) και ειδικότερα το άρθρο 5, όπως τρο-. 
ποποιήθηκε με την υπ’ αριθ. 28112/356/17.4.1985 όμοια απόφαση 
(ΦΕΚ 205/Β/85). 

3. Την από 31252/1530/20.5.1987 κοινή απόφαση των Υπουρ¬ 
γών Προεδρίας, της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αρ. Υ 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξιάς και Δημοσίων Έργων, 
κ.λ.π.» (ΦΕΚ 526/Β). 

5. Την υπ’ αρ. Υ 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(549/Β). 

6. Τις διατάξεις του άρθρου 22 παρ. 7 του Ν. 1735/1987 (ΦΕΚ 
195/Α). 

7. Τις διατάξεις της υπ’ αρ. 15883/1903/8.2.88 κοινής απόφασης 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων. 

8. Την από 29.4.87 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7). 

9. Την από 8.10.87 ένσταση της Βασιλικής Λ. Παπαγιάννη (αρ. 
πρωτ. ΥΠΕΧΩΔΕ 68556/5065/ 26.10.87), αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Ησαΐα και Αριστοτέλους 3 στην πόλη της Λαμίας φερόμενο ως 
ιδιοκτησία Βασιλικής Λ. Παπαγιάννη όπως φαίνεται σημειωμένο στο 
σχετικό πρωτότυπο τοπογραφικό διάγραμμα σε κλίμακα 1:1000 που 
θεωρήθηκε από τον Προϊστάμενο της Δ/νσης Τοπογραφικών Εφαρμο¬ 
γών με την υπ’ αρ. 39843/1988 πράξη του, ακριβές αντίγραφο του 
οποίου αναρτάται στην Δ/νση Τοπογραφικών Εφαρμογών επί δέκα πέ¬ 
ντε (15) ημέρες από την επομένη της δημοσίευσης της παρούσας από¬ 
φασης στην Εφημερίδα της Κυβερνήσεως γιατί πρόκειται για αξιόλογο 
κτίριο με ιδιαίτερο αρχιτεκτονικό και μορφολογικό χαρακτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, καθώς και 
επεμβάσεις για λόγους λειτουργικούς εφόσον δεν αλλοιώνεται ο γενικός 
αρχιτεκτονικός χαρακτήρας του και δεν θίγονται τα διατηρητέα στοι¬ 
χεία του. 

4. Δεν επιτρέπεται η τοποθέτηση φωτεινών ή μη ή μη επιγραφών και 
διαφημίσεων, στο διατηρητέο κτίριο. Επιτρέπεται μόνο η τοποθέτηση 
επιγραφών περιορισμένων διαστάσεων που πληροφορούν για τυχόν 
χρήση των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 


8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 23 Μαΐου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙ! 



ΑΝΑΚΟΙΝΩΣΕΙΣ 


(3) 

Ανακοίνωση παρακατάθεσης .συμπληρωματικής αποζημίωσης από 
αναγκαστική απαλλοτρίωση ρυμοτουμένων ιδιοκτησιών για τη δη¬ 
μιουργία κοινόχρηστου χώρου στη Θήβα., ' 

Ο ΔΗΜΑΡΧΟΣ ΘΗΒΑΙΩΝ / 

1. Σύμφωνα με τις διατάξεις των άρθρων 7 και 8 του 797/71Ν.Δ/ 
τος «Περί αναγκαστικών απαλ/σεων και του 653/77 Ν. Δ/τος καθώς 
και της 237/18.188 αρχικής ανακοίνωσης παρακατάθεσης πληροφο¬ 
ρούμε όλους όσους: 

α) Έχουν δικαιώματα κυριότητας ή άλλα εμπράγματα δικαιώματα 
στα ακίνητα που απαλλοτριώθηκαν σε εφαρμογή του από 21.11.79 
Π.Δ. που δημοσιεύτηκε στο 718/Δ/27.12.79 ΦΕΚ για τη δημιουργία 
κοινόχρηστου χώρου στη Θήβα (ΟίΤ. 284). 

β) με οποιοδήποτε τρόπο διεκδικούν τα απολλοτριωθέντα ακίνητα, 
ότι η συμπληρωματική αποζημίωση που καθόρισε το Εφετείο Αθηνών 
με την 2215/87 απόφασή του, έχει κατατεθεί στο Τ.Π.Κ.Δ. και έχει 
εκδοθεί το 922219/2.6.88 γραμμάτιο συστάσεως παρακαταθήκης 
ποσού δραχμές (1.571.000) ένα εκατομμύριο πεντακόσιες εβδομήντα 
μια χιλιάδες, συνέχεια του 900449/ 8.1.88 γραμματίου συστάσεως 
παρακαταθήκης. 

2. Η αποζημίωση αυτή είναι αποδοτέα στους δικαιούχους-πού θα 
αναγνωρισθούν σύμφωνα με το Νόμο. 

Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 

Θήβα, 16 Ιουνίου 1988 

Ο Δήμαρχος 
Κ. ΚΟΥΡΚΟΥΤΗΣ 

- 4 - 

(4) 

Ειδοποίηση για παρακατάθεση αποζημίωσης των φερομένων ως ιδιο¬ 
κτητών για την αποζημίωση ρυμοτουμένων κτισμάτων στην οδό 
Παρασκευοπούλου στο Δήμο Νίκαιας. 

ΔΗΜΟΣ ΝΙΚΑΙΑΣ 

Ο Δήμος Νίκαιας ειδοποιεί ότι: σύμφωνα με την με αριθμ. 117/76 
απόφαση του Δημ. Συμβουλίου Νίκαιας που εγκρίθηκε με την αριθμ. 
17753/76 όμοια'Νομάρχη Πειραιά, εγκρίθηκε στην οδό Παρασκευο¬ 
πούλου στο Δήμο Νίκαιας, κατέθε* στο Ταμείο Παρακαταθηκών και 
Δανείων υπέρ των φερομένων ιδιοκτητών την αποζημίωση που καθορί¬ 
σθηκε με την αριθμ. 5/87 απόφαση του Μονομελούς Πρωτοδικείου 
Πειραιώς και εκδόθηκε το αριθμ. 928324/88 γραμμάτιο σύστασης 
παρακαταθήκης, για το ποσό των 6.964.198 δρχ. 

Ο Δήμαρχος 
ΣΤΥΛ. ΛΟΓΟΘΕΤΗΣ 

— —4 - 

(5) 

Παρακατάθεση αποζημίωσης για απαλλοτρίωση ρυμοτομουμένων ιδιο¬ 
κτησιών και προσκύρωση τμημάτων στην Τρίπολη στο Ο.Τ. 34 
προς διάνοιξη της περιφερειακής οδού Τριπόλεώς και προσκύρωση 
αυτών (εδαφικών τμημάτων) στην ιδιοκτησία κληρονόμων Παναγι- 
ώτου Παπαΐωάννου. 

Δυνάμει των υπ’ αριθμούς 14874, 14875 και 14876 της 1ης Ιου¬ 
νίου 1988 έτους γραμματίων συστάσεως παρακαταθήκης του Ταμείου 



5630 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Παρακαταθηκών και Δανείων Τριπόλεως κατατέθησαν από τους: Γε¬ 
ώργιον, Βασίλειον, Θεόδωρον, Εμμανουήλ και Νικόλαον Παπαϊωάν- 
νου, Παναγιώτη - Γεωργία χήρα Δημητρίου Παπαϊωάννου, Παναγι¬ 
ώτη Δημητρίου Παπαϊωάννου και Αικατερίνη σύζυγο Γεράσιμου Κατο- 
πόδη, το γένος Δημ. Παπαϊωάννου δραχμές 156.072, και 823.914 
αντίστοιχα, υπέρ Α) των: Αποστόλου, και Αγγελικής Παναγιωτοπού- 
λου, του Χρήστου, Μοιρίας συζύγου Παναγιώτου Παναγιωτόπουλου, 
Χρήστου Παναγιώτου Παναγιωτόπουλου, Σταμάτας Γεωργίου Βουκε- 
λάτου, και Αικατερίνης χήρας Γεωργίου Δελή και Β) δραχμές 548.940 
υπέρ του Εμμανουήλ Δημητρίου Καλογερόπουλου, για αναγκαστική 


απαλλοτρίωση ρυμοτομίας ακινήτου των άνω δικαιούχων προς διά¬ 
νοιξη της περιφερειακής οδού Τριπόλεως στο 34 Οικ. Τετρ. σύμφωνα με 
την υπ’ αριθμόν 3/1983 πράξη αναλογισμού, επικυρωθείσα με την υπ’ 
αριθμόν πρωτ. 6733/15.11.1983 απόφαση του Νομάρχου Αρκαδίας 
και την υπ’ αριθμόν 52/1984 απόφαση του Πρωτοδικείου Τριπόλεως 
περί καθορισμού τιμής μονάδος ανά τετραγωνικό μέτρο. 

Τρίπολη, 8 Ιουλίου 1988 
Ο Πληρεξούσιος Δικηγόρος 
ΣΩΤΗΡΗΣ ΝΑΣΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


